Deeltitel V & A: Swartlys van eienaars wat nie heffings betaal - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Deeltitel V & A: Swartlys van eienaars wat nie heffings betaal
Deeltitel V & A: Swartlys van eienaars wat nie heffings betaal
Mag ’n beheerliggaam ŉ eienaar wat agterstallig is met heffings laat swartlys nadat hulle in kennis gestel is van die voorneme om dit binne 20 werksdae te doen?
Wanneer ŉ inwoner nalaat om hulle huur te betaal, gee ons hulle kennis dat hulle binne 20 werksdae by ŉ kredietburo geswartlys gaan word wat aan ITC gekoppel is.
Volgens die kredietburo mag dieselfde proses toegepas word teen eienaars wat nalaat om hulle heffings te betaal. Ek wil egter verifieer of dit ŉ wettige optrede is aangesien ek nog nooit tevore rede gehad het om dit te doen nie.
Nee, na my mening kan ŉ beheerliggaam nie ŉ eienaar wat agterstallig is laat swartlys deur daardie eienaar by ŉ kredietburo aan te kla nie.
ŉ Kredietburo bestaan om data te versamel en in stand te hou en verslae uit te reik wat betrekking het op “verbruikers”. ŉ Deeltitelbeheerliggaam is nie ŉ “kredietverskaffer” nie en vir die doelwitte van die Nasionale Kredietwet is eienaars van eenhede nie “verbruikers” nie.
Die verantwoordelikheid om heffings te betaal spruit nie voort uit kredietooreenkomste nie maar uit statutêre bepalings in die Wet op Deeltitels.